Informe técnico sobre as proposicións presentadas polas empresas concorrentes á contratación administrativa para uso dunha plataforma de licitación electrónica para o Parlamento de Galicia.

Con data de 12 de maio de 2017 rematou o prazo para a presentación de proposicións para esta contratación administrativa.

Con data de 30 de maio de 2017 procedeuse á apertura do sobre B. Nesta licitación as empresas concorrentes son as seguintes:

Altia

Pixelware

Analizada a documentación do sobre B, referente a Documentación técnica e relativa aos criterios cuxa cuantificación depende de xuízo de valor, procédese a elaboración deste informe no que se detallan, a modo de resumo os criterios avaliados e as melloras ofertadas.

O punto 16 do cadro de especificacións do contrato do prego de cláusulas administrativas establece os seguintes criterios para a valoración das proposicións:

II- Criterios cuxa cuantificación depende de xuízo de valor: ata 45 puntos. Valoraranse os seguintes aspectos:

**a.-** Descrición das funcionalidades e propostas funcionais da plataforma que completen as recollidas no prego de prescricións técnicas, que mellor se adapten á contratación do Parlamento; avaliaranse aspectos como: **ata 20 puntos**

* Arquitectura tecnolóxica e funcional do sistema proposto, infraestrutura necesaria, características do sistema respecto dos aspectos vinculados a sinatura electrónica, xestión da documentación electrónica. **ata 6 puntos**
* Niveis de dispoñibilidade da plataforma. **ata 2 puntos**
* Descrición funcional do sistema sobre as fases de contratación (detalle do funcionamento da mesa de contratación, ...), e metodoloxía de soporte a usuarios (incluíndo horarios de soporte). **ata 6 puntos**
* Módulo de informes que permita a cada usuario do Parlamento dispor de informes personalizados segundo as súas necesidades (polo menos sobre os seguintes aspectos: volumes de licitación por períodos, comparativas entre períodos, trazabilidade de documentos: hora de creación, responsable de firma, etc. **ata 4 puntos**
* Estatística de uso da ferramenta: usuarios conectados, expedientes tramitados, etc. **ata 2 puntos**.

**b.-** Descrición da integración co rexistro electrónico do Parlamento de Galicia (Agora Millenium): **10 puntos**.

Descrición da integración da súa plataforma co rexistro electrónico do Parlamento de Galicia (aplicación Agora Millenium), cómo realizará as entradas que os licitadores presenten de xeito oficial pola plataforma para que queden rexistradas, ofrecendo garantía xurídica e legal deste rexistro.

Os licitadores presentarán un modelo lóxico da arquitectura de interconexión entre a súa plataforma e o rexistro electrónico do Parlamento de Galicia.

**c.-** Plan de implantación e planificación de execución dos traballos: **5 puntos.** Avaliaranse aspectos como organización, medios e criterios para a realización das fases de posta en marcha do servizo.

Para a planificación do traballo preténdese obter os fitos e entregables do proxecto, establecendo os prazos e os recursos precisos para a consecución dos mesmos. En concreto avaliarase:

* Tarefas a realizar e estimación temporal das mesmas (**1 punto**)
* Relación entre as tarefas e os recursos adicados ás mesmas (**1 punto**)
* Modelo de seguimento do plan para verificar a completitude das tarefas (**1 punto**)
* Viabilidade da proposta, en base aos condicionantes tecnolóxicos, persoais e institucionais do proxecto (**1 punto**)
* Establecemento de datas dos fitos (**1 punto**)

**d.-** Plan de formación e información: valorarase o plan no seu conxunto, tendo en conta organización, cronograma, cursos que se impartirán, número de sesións, contidos, duración, documentación que se entregará, manuais da aplicación: **5 puntos**

**e.-** Sistema de axuda en liña e información, documentación e guías: **5 puntos**.

Para a distribución dos puntos estableceranse, para cada un dos apartados anteriores, catro graos ou niveis de satisfacción, atribuíndo a puntuación segundo os seguintes tramos:

|  |  |  |  |
| --- | --- | --- | --- |
|  | 20 puntos | 10 puntos | 5 puntos |
| Moi alto | 18-20 | 9-10 | 5 |
| Alto | 13-17 | 6-8 | 4 |
| Medio | 6-12 | 3-5 | 2-3 |
| Baixo | 0-5 | 0-2 | 0-1 |

A revisión das ofertas técnicas presentadas polas empresas concorrentes leva á asignación de puntuacións que se detalla a continuación para cada un dos apartados.

**a.-** Descrición das funcionalidades e propostas funcionais da plataforma que completen as recollidas no prego de prescricións técnicas, que mellor se adapten á contratación do Parlamento; avaliaranse aspectos como: **ata 20 puntos**

* Arquitectura tecnolóxica e funcional do sistema proposto, infraestrutura necesaria, características do sistema respecto dos aspectos vinculados a sinatura electrónica, xestión da documentación electrónica. **ata 6 puntos**

O licitador **Altia** nos apartados 3.3.[1-2] da súa oferta fai referencia da arquitectura da súa solución, a cal é multicapa: presentación, negocio, acceso a datos, integración, servizos transversais. Está desenvolvida en Java cos seguintes frameworks: Struts (modelo vista controlador), Spring (lóxica de negocio), Hibernate (BBDD), JasperReports (inormes), JQuery, Quartz (scheduler), Ws – Axis (Apache Axis), Google Charts (gráficos).

A solución proposta é unha plataforma no seu datacenter de Vigo, mediante SaaS, cos requisitos de acceso ao PG para os envíos de correo electrónico, comprobación do rexistro de contratistas, comprobación de sinatura electrónica.

Os clientes deben ser Windows 7, 8 e 10, e navegadores IE 11, Edge, Firefox e Chrome, ou mediante unha aplicación de escritorio.

Fai referencia á arquitectura de seguridade do sistema, e das auditorías (logs) que garda.

O sistema provee para a administración acceso mediante usuario e contrasinal ou certificado, mentres que para os licitadores só provee acceso mediante certificado.

O PG deberá proveer ao licitador un servidor de correo para os envíos de correo, e acceso á rede Sara para a verificación da sinatura electrónica.

Fai referencia ao selado de tempo a través de Firmaprofesional e a súa plataforma adhírese á política de sinatura da administración xeral do estado versión 1.9.

Inclúe sistemas de protección contra ataques DoS, cross-site scripting, clickjacking, SSL, ...

Inclúen o sistema de códigos seguros de verificación de documentos, CSV.

Garanten tamén a integridade, autenticidade e non repudio tanto nas ofertas presentadas, como en todos os procesos que relacionan o licitador ca administración pública.

A confidencialidade das ofertas garántese mediante clave aleatoria criptográfica no ordenador do licitador, e esta particionase entre os membros definidos como necesarios para a apertura dos sobres. Para máis información sobre o cifrado ver as páxinas 68 a 73 da oferta.

A información de toda a documentación gárdase no CPD do licitador durante 5 anos (a non ser que o PG especifique outra cousa), e cumprindo o ENS no seu nivel básico. Isto é un inconveniente a nivel do Esquema Nacional de Seguridade.

O licitador **Pixelware** oferta unha solución en CPD externo como un servizo SaaS nun data center virtual, con infraestrutura de almacenamento ilimitada, con espazo dedicado e nube privada por organismo. O CPD cumpre con nivel de ENS alto.

A arquitectura funcional está descomposta nos seguintes módulos: configuración, xestión de expedientes, xestión documental, interoperabilidade, auditoría e explotación, portal do licitador, portasinaturas, notificacións electrónicas, xestión de representación

Empregan unha devasa virtual dedicada Fortinet VDOM para as comunicacións entre o licitador e o Parlamento de Galicia cas seguintes características: Transparente, NAT, IDS, Proxy Web, Xestión do ancho de banda, IPS, protección DoS, IPSeC e SSL, alta dispoñibilidade.

Presenta unha solución sobre servidores Microsoft con Windows 2012 R2 independentes para cada un dos servizos: contidos, BBDD (SQL ou Oracle), indexación, aplicacións, licitación electrónica, e informes e cadro de mandos (Pentaho).

Presentan un contorno de pre-produción e produción idénticos.

A solución de respaldo ofrecese mediante Netbackup de Symantec con V-Ray.

O despregamento de novas versións realizarase dentro das mellores prácticas de iTIL v3.

Inclúe o control e monitorización do sistema mediante a ferramenta Pandora FMS que permite controlar aplicacións a nivel de retardos de alta de rexistros.

Presentan plan de calidade e medición de tempos de resposta: probas de carga/capacidade, estrés, estabilidade, escalado, resiliencia (continuidade do servizo, recuperación).

En temas de seguridade presenta as ISO 27001 e 20000: políticas de solicitude e uso (BBDD, redes e sistemas), procedementos de operación, monitorización, seguridade e continxencia. Sistemas configurados en alta dispoñibilidade, almacenamento con alto rendemento, balanceado e capacidade (Near Line SAS).

Nivel de accesibilidade AA segundo o WAI

Para a sinatura electrónica proporciona un módulo común reutilizable polo resto de módulos, e integración co portafirmas de @firma. Para a sinatura emprégase un módulo de xestión documental. A aplicación permite a comprobación da sinatura dos documentos asinados dixitalmente na propia plataforma, así como os de orixe externo.

Para cada tarefa pódese indicar cal é o usuario responsable e con capacidade de sinatura.

Neste apartado polo anteriormente exposto **Altia** recibe **4 puntos** e **Pixelware 6 puntos**.

* Niveis de dispoñibilidade da plataforma. **ata 2 puntos**

Neste subapartado o licitador **Altia** presenta información dos seus dous datacenter, das medidas e servizos ofrecidos dende os mesmos, nos apartados 3.2.2.[3-5] da súa oferta.

Ofrece un servizo de hosting no seu CPD de Vigo certificado como TIER 3 (cun tempo de parada anual inferior a 1,6h e unha dispoñibilidade do 99,982%). Presenta detalle das súas políticas.

O licitador **Pixelware** presenta información do datacenter mediante a empresa Interxion indicando que cumpre TiER 3 e con algunhas funcionalidades en nivel TiER 4, e un nivel de dispoñibilidade do 99,982%

Ambos licitadores reciben a máxima puntuación neste apartado **2 puntos**.

* Descrición funcional do sistema sobre as fases de contratación (detalle do funcionamento da mesa de contratación, ...), e metodoloxía de soporte a usuarios (incluíndo horarios de soporte). **ata 6 puntos**

O licitador **Altia** presenta na parte funcional do sistema unha descrición das características da ferramenta, entrando despois no detalle das funcionalidades:

* Módulos da plataforma: administracións, licitador, notificacións, rexistro.
* Soporta todos os tipos de contratos definidos no TRLCSP (RDL 3/2011)
* Fases da tramitación dos expedientes:
	+ Alta de licitacións (páx. 77 a 79)
	+ Definición dos criterios de valoración (ou de poxa de ser o caso)
	+ Publicación do expediente
	+ Presentación de ofertas (por dúas posibles vías complementarias):
		- Frontal Web
		- Aplicación de escritorio
	+ Aínda que a oferta se prepare telematicamente, esta poderá ser presentada en formato papel. Así mesmo, disporá de dúas formas telemáticas de presentación:
		- Enviar nun único paso toda a información da oferta que inclúe os documentos e as firmas ou
		- Enviar a oferta en dous pasos: En primeiro lugar as firmas das ofertas e tras iso os documentos da mesma, dispondo dun prazo de 24 horas para o envío dos documentos (a contar desde o momento do envío das firmas).
	+ Unha vez que os licitadores comezan a preparar a oferta a administración poderá ver que empresas están interesadas en participar na licitación.
	+ Presentación de ofertas en papel, permite o rexistro de ditas ofertas.
	+ Apertura de ofertas e valoración (ou subasta)
		- Apertura administrativa
		- Apertura de plicas (técnicas e económicas)
			* Admisión
			* Valoración
		- Xeración de actas e inclusión de informes
	+ Valoración das puntuacións (ou subasta)
		- Rexeitar o adxudicatario actual
		- Confirmar o adxudicatario
	+ Sinatura do contrato
	+ Auxiliarmente:
		- Rexistro de provedores propio e capacidade de integración co da Xunta e ROLECE
		- Rexistro de UTEs
		- Módulo de notificacións e comunicacións entre a administración e as empresas
		- Notificación de eventos en redes sociais
		- Axendas iCal para integración en calendarios.
		- Consulta da ficha dun expediente
		- Visor de documentos
		- Módulo de informes

**Altia** presenta dous niveles de atención con soporte telefónico e vía correo electrónico.

As actividades do CSU son as seguintes:

* Entrada de petición
* Detección do asunto
* Rexistro do asunto
* Categorización
* Seguimento, si é necesario escalarase ao segundo nivel
* Realización de informes
* Comunicación da información
* Peche da incidencia

Todas as tarefas atópanse detalladas e contan co apoio dunha ferramenta.

O licitador **Pixelware** presenta na parte funcional do sistema unha descrición das características da ferramenta, entrando despois no detalle das funcionalidades:

* Servicio en modo SaaS, aloxado en data center. Sistema seguro de licitación electrónica, con soporte á administración e aos licitadores. Posibilita a presentación tanto en papel como electrónica. Facilita a publicación nos boletíns oficiais: BOE, DOUE, e integración coa PLASCP.
* Módulos da plataforma: presentación electrónica, rexistro de licitadores, chequeo automático de requisitos técnicos, carpeta do licitador, sinatura electrónica de contratos, notificacións electrónicas en materia de contratación e poxa electrónica.
* Soporta todos os tipos de contratos definidos no TRLCSP (RDL 3/2011)
* Fases da tramitación dos expedientes:
	+ Configuración dos expedientes de contratación baseado en táboas mestras xestionadas polo usuario
	+ Definición dos criterios de valoración (ou de poxa de ser o caso)
	+ Publicación do expediente (automatismos para Boletíns oficiais)
	+ Centralización da documentación da licitación a cal estará dentro do apartado de documentos (xestor documental).
	+ Presentación de ofertas mediante unha aplicación de escritorio,
	+ Aínda que a oferta se prepare telematicamente, esta poderá ser presentada en formato papel.
	+ Enviar nun único paso toda a información da oferta que inclúe os documentos e as firmas
	+ Mecanismo de envío de ofertas ante problemas técnicos de última hora. Proveen un prazo de 24 horas para o envío dos documentos (a contar dende o momento do envío do código HASH).
	+ Apertura de ofertas e valoración (ou subasta)
		- Apertura administrativa
		- Apertura de plicas (técnicas e económicas)
			* Admisión
			* Valoración
		- Xeración de actas e inclusión de informes
	+ Valoración das puntuacións (ou subasta)
		- Rexeitar o adxudicatario actual
		- Confirmar o adxudicatario
	+ Sinatura do contrato
	+ Auxiliarmente:
		- Resposta a subsanacións e aclaracións
		- Axuda e guías para licitadores e usuarios
		- Chequeo automatico de requisitos técnicos.
		- Rexistro de empresas e representantes
		- Requerimentos de información e documentación
		- Alta dun representante
		- Verificación dun representante para unha licitación
		- Carpeta do licitador
		- Recepción de notificacións electrónicas
		- Simulacións de procedementos de contratación

**Pixelware** presenta dous niveles de atención con soporte telefónico e vía correo electrónico.

A oferta define o catálogo de servizos post-implantación que inclúen:

* Soporte interno e actualización
	+ Asistencia técnica a usuarios internos
		- Resolución de incidencias e peticións
		- Comunicación de accións programadas
		- Control de reincidencias
		- Creación de BBDD de coñecemento
		- Actualización de material formativo
	+ Mantemento da plataforma de acordo ca metodoloxía ITIL v3 e que inclé todos os tipos de mantemento
* Soporte externo a licitadores
	+ Resolución de peticións de soporte e incidencias
	+ Comunicación de accións programadas
	+ Control de reincidencias
	+ Creación de BBDD de coñecemento

Tamén se define o modelo operativo para a prestación dos servizos cun nivel de soporte primario e un nivel especializado. Así mesmo defínense os ANS con diferentes indicadores.

Todas as tarefas atópanse detalladas e contan co apoio dunha ferramenta: ferramenta de xeración de tickets (Workline), ferramenta de xestión do proxecto (Redmine) e ferramenta de control de versións de código (Subversion)

Neste apartado ambas solucións acadan unha puntuación de **6 puntos**.

* Módulo de informes que permita a cada usuario do Parlamento dispor de informes personalizados segundo as súas necesidades (polo menos sobre os seguintes aspectos: volumes de licitación por períodos, comparativas entre períodos, trazabilidade de documentos: hora de creación, responsable de firma, etc. **ata 4 puntos**

O licitador **Altia** inclúe unha completa ferramenta de cadro de mandos que permite ter informes de todo tipo, incluíndo a descrición detallada da mesma.

O licitador **Pixelware** presenta unha plataforma de xeración de informes. A mesma permite xerar informes en formato XML, e informes prexerados para o seu envío a outras plataformas: Consello de Contas, Xunta consultiva de contratación, .... Presenta un modelo de indicadores cunha amplia variedade.

No caso de Altia presenta como destacable o cadro de mandos integrado, e no caso de Pixelware destaca a prexeración de informes para outras plataformas e entidades.

Neste apartado ambos licitadores reciben a máxima puntuación de **4 puntos**.

* Estatística de uso da ferramenta: usuarios conectados, expedientes tramitados, etc. **ata 2 puntos**.

O licitador **Altia** presenta unha solución de estatísticas baseada na ferramenta de Google Analytics, co emprego de **cookies**.

No caso de **Pixelware** presenta un módulo de auditoría e monitorización das licitacións, cuxos datos pódense integrar con **Reporting Services** ou **Crystal Reports**.

Neste apartado Altia acada **2 puntos**, e Pixelware **1 punto**.

Os totais para este apartado son:

Altia: **18 puntos**

Pixelware: **19 puntos**

**b.-** Descrición da integración co rexistro electrónico do Parlamento de Galicia (Agora Millenium): **10 puntos**.

Descrición da integración da súa plataforma co rexistro electrónico do Parlamento de Galicia (aplicación Agora Millenium), cómo realizará as entradas que os licitadores presenten de xeito oficial pola plataforma para que queden rexistradas, ofrecendo garantía xurídica e legal deste rexistro.

Os licitadores presentarán un modelo lóxico da arquitectura de interconexión entre a súa plataforma e o rexistro electrónico do Parlamento de Galicia.

O licitador **Altia** presenta unha solución de integración xenérica. Detalla que todas as integracións as ten separadas, para poder controlar ditos procesos. Xenéricamente describe os posibles tipos de integración: síncrono ou asíncrona. A súa plataforma solicita por parte de Agora Millenium servizos Web para a integración cos seguintes métodos: registroApunteEntrada, registroApunteSalida, consultaDatosApunte. Cabe destacar que a plataforma Agora Millenium non dispón de servizos Web.

Os apuntes a realizar sobre o rexistro do PG serían os seguintes:

* Presentación de oferta por parte dun licitador.
* Alta ou modificación de datos dunha empresa no rexistro de provedores.
* Alta do rexistro dunha UTE na plataforma.
* Envío dunha comunicación ao Parlamento de Galicia.
* Envío dunha notificación aos licitadores.

O licitador **Pixelware** no caso da integración co rexistro do PG presenta a seguinte solución.

A integración co Rexistro Electrónico do Parlamento de Galicia, baseado na aplicación Agora Millenium, realizará as seguintes anotacións:

* Anotación rexistral das ofertas presentadas polos licitadores de forma electrónica.
* Anotación rexistral das candidaturas presentadas polos licitadores en determinados procedementos de adxudicación.
* Alta do rexistro de saída das notificacións electrónicas.

No momento de enviar a oferta ao Parlamento por parte dun licitador, este obterá un xustificante da presentación realizada emitido polo Rexistro Electrónico.

Propoñen implementar unha nova interface de comunicación para o Servizo de Rexistro da plataforma que chamará ao servizo de rexistro electrónico do Parlamento mediante servizos web.

A Plataforma de Pixelware proporcionará o xustificante de presentación, para o que se xerará

un documento en PDF, e na chamada ao servizo web enviarase ao Rexistro do Parlamento de Galicia. Este documento será asinado polo selo do Organismo, para o que se usará o servizo PdfSigner. Tras asinalo xa sería posible rexistrar a entrada (utilizando a chamada ao servizo web correspondente do Rexistro Electrónico do Parlamento) coa seguinte información:

* Ficheiro: PDF xerado por PIXELWARE e asinado electronicamente.
* Resumo: Obxecto da entrada, correspondente á “Presentación electrónica de oferta”.
* Email: correspondente ao email do licitador, proporcionado por este na súa oferta.
* Orixe: Será un texto fixo que indique “Licitación Electrónica”.
* TipoRexistro: Será un texto fixo que indique “Entrada”.
* TipoDocumento: Será un texto fixo que indique “PDF”.

O servizo devolverá o número de rexistro, a data e a hora de presentación. Con esta información pódese xerar un aviso ao licitador de que vai recibir un correo co seu xustificante oficial de presentación.

Este mesmo mecanismo de conexión e consolidación utilízarase para o envío de documentación noutros puntos do ciclo de vida do expediente, como pode ser durante a fase de apertura de sobres, en relación ás potenciais subsanacións que deba presentar para subsanar a documentación presentada, coas mesmas garantías e seguridade que para a presentación da oferta completa.

Neste apartado Altia presenta unha solución xenérica de integración por descoñecemento do contorno do PG, mentres que o licitador Pixelware presenta unha solución altamente adaptada. Por isto **Altia** acada unha puntuación de **5 puntos** e **Pixelware** unha puntuación de **10 puntos**.

**c.-** Plan de implantación e planificación de execución dos traballos: **5 puntos.** Avaliaranse aspectos como organización, medios e criterios para a realización das fases de posta en marcha do servizo.

Para a planificación do traballo preténdese obter os fitos e entregables do proxecto, establecendo os prazos e os recursos precisos para a consecución dos mesmos. En concreto avaliarase:

* Tarefas a realizar e estimación temporal das mesmas (**1 punto**)
* Relación entre as tarefas e os recursos adicados ás mesmas (**1 punto**)
* Modelo de seguimento do plan para verificar a completitude das tarefas (**1 punto**)
* Viabilidade da proposta, en base aos condicionantes tecnolóxicos, persoais e institucionais do proxecto (**1 punto**)
* Establecemento de datas dos fitos (**1 punto**)

O licitador **Altia** presenta unha planificación cun diagrama de Gantt cun prazo de dous meses, indicado os recursos asignados ás tarefas, así como os fitos mais relevantes.

Presenta un plan de proxecto indicando as tarefas concretas de cada un dos perfís comprometéndose a incrementar recursos, si fora necesario, para cumprir os prazos. Os perfís dos compoñentes do equipo amosan experiencia sobrada para afrontar as tarefas.

Destaca 5 fitos no desenvolvemento do proxecto, así como os entregables en cada un deles.

Presenta unha metodoloxía de seguimento e un ciclo de vida para a súa realización.

Por último indica unha xestión de riscos: operativos e estratéxicos, así como as actuación previas e durante a execución.

O licitador **Pixelware** presenta unha solución detallada da implantación mediante metodoloxía ITIL v3 e o emprego de Scrum (sprints).

Inclúen tamén un plan de calidade que contempla un comité de dirección e un comité de seguimento do proxecto. Probas de caixa branca e negra para o desenvolvementos. Control de calidade dos servizos, .... Así tamén, presenta un plan detallado de xestión de riscos: metodoloxía de xestión e riscos, identificación, avaliación, accións de mitigación, plan de continxencia, control, así como un detallado catálogo inicial de riscos.

Presenta un plan para devolución da plataforma, co a parte de transferencia do servicio e da formación, dos documentos, do software e das tarefas a acometer e os recursos precisos.

Definen o prazo de execución mediante un diagrama de Gantt, describindo en detalle as tarefas e recursos en cada unha das fases. Tamén se detallan todos os integrables que inclúen: plan de proxecto, actas de reunións, documentación técnicas, manuais de usuario, manual de integración, manual de configuración, manual de operación, manual de administración e mantemento, informe de resultado de probas, ...

Neste apartado ambos licitadores acadan **5 puntos**.

**d.-** Plan de formación e información: valorarase o plan no seu conxunto, tendo en conta organización, cronograma, cursos que se impartirán, número de sesións, contidos, duración, documentación que se entregará, manuais da aplicación: **5 puntos**

O licitador **Altia** presenta unha serie de fases para a realización da formación: lanzamento, planificación e programación, execución, devolución e avaliación e seguemento. Presenta cursos para os diferentes tipos de usuarios: usuarios funcionais (10-15 horas), técnicos (6-8 horas) e licitadores (5-8 horas), indicando o temario de cada un deles e a duración estimada. A duración da formación para os licitadores, pode ser excesiva e difícil de acadar tanto tempo de dispoñibilidade pola parte destes terceiros.

Xestionarase toda a formación tendo en conta todas as variables: medios, asistentes, contido, calendario, ...

Presenta indicadores para a avaliación das accións formativas.

O licitador **Pixelware** presenta un plan de formación cunha serie de actividades: identificación do ecosistema de impacto, capacitación, identificación e diagnóstico de necesidades formativas, deseño e planificación do plan de formación, posta en marcha e avaliación do plan de formación.

Presentan detalle dos cursos de formación e dos perfís dos instructores, e distinguen os tipos de usuarios aos que vai orientado. A formación para os licitadores sería on-line, debido á dispersión xeográfica dos mesmos.

Os plans de ambos licitadores son detallados, o único destacar no caso de Altia que propón xornada presencial para os licitadores de excesiva duración, difícil de realizar. Por este motivo, **Altia** acada **4 puntos**, e **Pixelware 5 puntos**.

**e.-** Sistema de axuda en liña e información, documentación e guías: **5 puntos**.

O licitador **Altia** presenta asistentes de configuración para facilitar a configuración dos equipos clientes, paso a paso. Tamén presenta documentación en liña, facendo finca pé nos puntos chave de realización e presentación das ofertas. A plataforma tamén inclúe axudas en liña, vídeo tutoriais e vídeos demostrativos.

O licitador **Pixelware** presenta unha campaña de comunicación e difusión así como elaboración de contidos. Vídeos divulgativos e píldoras audiovisuais (para os licitadores).

Contén un sistema de axuda destinado aos licitadores, que inclúe unha comprobación automática de requisitos técnicos, soporte en liña.

Neste subapartado ambos licitadores acadan a máxima puntuación **5 puntos**.

A modo de resumo, amósase a seguinte táboa coa puntuación de cada un dos apartados avaliados:

| Criterio | Altia  | Pixelware |
| --- | --- | --- |
| 1. Descrición das funcionalidades e propostas funcionais da plataforma
 | 18 puntos | 19 puntos |
| 1. Descrición da integración co rexistro electrónico do Parlamento de Galicia
 | 5 puntos | 10 puntos |
| 1. Plan de implantación e planificación de execución dos traballos
 | 5 puntos | 5 puntos |
| 1. Plan de formación e información
 | 4 puntos | 5 puntos |
| 1. Sistema de axuda en liña e información, documentación e guías
 | 5 puntos | 5 puntos |
| TOTAL | 37 puntos | 44 puntos |

En resumo, logo da avaliación da oferta das empresas presentadas a esta licitación, asígnaselles a puntuación técnica seguinte, logo da avaliación dos criterios que dependen de xuízo de valor.

Altia: **37** **puntos**

Pixelware: **44** **puntos**

Santiago de Compostela, a 13 de xuño de 2017

Servizo de tecnoloxías da información

Asdo. Pedro Vila López